Кремиковци
Кремѝковци е квартал на София. Той е част от административния район Кремиковци на Столичната община.

Той е самостоятелно село до 1978 година, когато е присъединен към град София. Кварталът е населен от около 3300 души.

Транспорт 
През квартала минава само автобусна линия № 117. Пътува от автостанция Изток (на Ботевградско шосе) до град Бухово и обратно.

Религия 
Около 3/4 от населението на селото са православни християни, другите са главно мюсюлмани.

Образование 
Кварталът има само 1 училище – 156 основно училище „Васил Левски“, поради което учениците след 7 клас учат в основната част на града. То е открито през 1873 г.

Икономика 
Около 80 % от жителите на Кремиковци са работили в закрития металургичен комбинат „Кремиковци“, понастоящем работят в основната част на града.

Забележителности 
Стенописите в църквата „Св. Георги Победоносец“ на територията на Кремиковския манастир са обявени за паметник на културата през 1969 г., а иконостасът на манастирската църква „Покров Богородичен“ – от 1980 г.

В квартала се намира гробът на Димитър Казака – четник от Ботевата чета, обявен за паметник на културата през 1979 г.

Гергьовден 

Всяка година на 6 май се събират от 5000 до 10 000 души в манастира и правят панаир.

Личности 
 Петър Стоянов (1925 – 1993), български партизанин, генерал-лейтенант
((Никола Котков))български футболист,загинал заедно с Георги Аспарухов

Източници 

Квартали и жилищни комплекси на София
Исторически села в област София
Район Кремиковци